ডিজিটেল সংবাদ বেবেজীয়াঃ নগাঁৱত অব্যাহত আছে বৃহৎ গৰু চুৰি চক্ৰ । নগাওঁ জিলাৰ হাতীচোং-শিলপুখুৰী-কাছমাৰী মৌজাৰ বিভিন্ন প্ৰান্তত দিনক দিনে গৰু চুৰি কাৰ্য অব্যাহত থকাৰ মাজতে বুধবাৰে নিশা নগাঁও চহৰৰ নিকতবৰ্তী হুজগাঁৱৰ এঘৰ গৃহস্থীৰ গোহালিৰ পৰা দুজনীকৈ খিৰতি গাই চুৰি কৰি নিয়াত অঞ্চলটোত তীব্ৰ প্ৰতিক্ৰিয়াৰ সৃষ্টি হৈছে।
নীনা হালৈ নামৰ গৃহস্থীগৰাকীৰ খীৰতি গাই দুজনী চুৰি কৰি নিয়াত পৰিয়ালটোত বৰ্তমান হাহাকাৰ সৃষ্টি হৈছে। ইতিমধ্যে পৰিয়ালৰ লোকে আৰক্ষীক অৱগত কৰিছে যদিও বৃহৎ গৰুচুৰি চক্ৰটোৰ কোনো এটা চোৰকে গ্ৰেপ্তাৰ কৰিবলৈ সক্ষম হোৱা নাই।
